মাজহারুল ইসলাম লিটন,ডিমলা প্রতিনিধি,চিলাহাটি ওয়েব : নীলফামারীর ডিমলায় পারিবারিক কলহের ছোট ভাইয়ের হাতে বড়ভাই খুন। শুক্রবার দুপুরে উপজেলার বালাপাড়া ইউনিয়নের মধ্যম সুন্দরখাতা গ্রামে খড়ের পালা ও জমির সীমানায় বেড়া দেয়াকে কেন্দ্র করে ওই এলাকার মৃত তমিজ উদ্দিনের বড়ছেলে শামিম(৩৫) ও ছোটছেলে শাহিন(২৮)এর দ্বন্দ বাধে। এক পর্যায় ছোটভাই শাহিন বড়ভাই শামিম কে মারধর করলে ঘটনাস্থলেই বড়ভাই শামিমের মৃত্যু হয়। খবর পেয়ে ডিমলা থানা পুলিশ ঘটনাস্থল হতে শামিমের লাশ উদ্ধার করে থানায় নিয়ে আসে। এ সময় বড়ভাইকে খুনের অপরাধে ছোটভাই শাহিনকে গ্রেফতার করা হয়। ডিমলা থানার ওসি মফিজ উদ্দিন শেখ ঘটনার সত্যতা নিশ্চিত করে বলেন, নিহত শামিমের লাশ ময়না তদন্তের জন্য জেলার মর্গে প্রেরন করা হয়েছে। এ ব্যাপারে মামলার প্রস্তুতি চলছে।